Tamhersa tafransist di Lezzayer tebda-d si Sidi Fereǧ deg useggas n 1830, tekcem deg useggas 1845 ɣer Luwris, Summam deg useggas 1853, ma ɣer tmurt n Leqbayel deg useggas n 1857, Anekcum afransis ur d-yelli ara kan akka, imi lebɣi-is d aḥelli n tmurt d wayen tesɛa, tekka di tmurt n Lezzayer lqern d 30 n yiseggasen. D annect-a i tt-yeǧǧan ad tekcem deg waṭas n taɣulin, tutlayt tafransist teṭṭef amkan s wazal-is di tmurt tazzayrit, tettuḥettem i ugdud deg lawan-nni n temharsa ad mmeslayen, ad lemden seg-s acku adabu yuɣal d afransis, seg timunent ɣer da tafransist tettuneḥsab d tutlayt taberranit maca aseqdec-ines yeqqim s wazal-is, mazal-itt teṭṭef amkan-is deg waṭas n taɣulin : aselmed deg yiswiren i merra, di tussna, deg wallalen n teywalt...